עונת 1968/1969 ב-NBA

עונת 1968/1969 היא העונה ה-23 של ליגת ה-NBA. בעקבות הביקורות שספג וילט צ'מברלין, כוכב קבוצת פילדלפיה 76' וה-MVP המכהן של הליגה, על כישלון קבוצתו בסדרת הגמר של העונה הקודמת, ביקש השחקן לעזוב את הקבוצה אותה הוביל לאליפות בעונת . הסנטר קיבל את מבוקשו כשהועבר בטרייד ללוס אנג'לס לייקרס, הצטרף לצמד כוכבי הקבוצה ג'רי וסט ואלג'ין ביילור והפך את הלייקרס למועמדת המובילה לאליפות. העונה הסתיימה עם סדרת הגמר הקלאסית בין הלייקרס לבוסטון סלטיקס שהוכרעה רק במשחק השביעי. דקות בודדות לסיום המשחק המכריע, שהתקיים באולמה הביתי של לוס אנג'לס,הפורום, נפצע צ'מברלין ברגלו ונאלץ להחמיץ את דקות הסיום הגורליות. כדקה לסיום ההתמודדות קלע דון נלסון מבוסטון סל שהכריע למעשה את המשחק, ובכך זכו הסלטיקס בפעם השנייה ברציפות וה-11 בסך הכול בתואר האליפות. בסיום הסדרה הודיע ביל ראסל על פרישתו ממשחק, לאחר שלקח חלק בכל 11 האליפויות של הסלטיקס כשחקן, ואף אימן את הקבוצה בשלוש עונותיו האחרונות בקבוצה. פרס ה-MVP של סדרת הגמר, שחולק בפעם הראשונה, ניתן לג'רי וסט מהלייקרס לאחר שקלע 37.9 נקודות בממוצע למשחק לאורך הסדרה. נכון ל-2015, זוהי הפעם היחידה בה הוענק הפרס לשחקן מהקבוצה שהפסידה בסדרת הגמר. ג'ון האבליצ'ק הוביל את קלעי הסלטיקס בסדרה, עם 28.3 נקודות למשחק.

בתואר ה-MVP של העונה הסדירה זכה הרוקי וס אנסלד מבולטימור בולטס, שהעמיד ממוצעים של 13.8 נקודות ו-18.2 ריבאונדים למשחק, והוביל את קבוצתו למאזן הטוב בליגה (57-25). בתחילת העונה הצטרפו ל-NBA שתי קבוצת – פיניקס סאנס ומילווקי באקס – שהגדילו את מספר קבוצות הליגה ל-14 בסך הכול. כמו כן עברה קבוצת "סנט לואיס הוקס" לאטלנטה שבג'ורג'יה, ושינתה את שמה ל"אטלנטה הוקס".

דראפט 1968
ממוזער|שמאל|220px|אלווין הייז, הבחירה הראשונה בדראפט ומלך הסלים של העונה
סיבוב הבחירות הראשון בדראפט 1968 התקיים ב-3 באפריל, ו-20 הסיבובים הנוספים התקיימו ב-8 ו-10 במאי, כולם בעיר ניו יורק. סן דייגו רוקטס ובולטימור בולטס, שסיימו אחרונות בבית שלהן בעונה הקודמת, שובצו כשתי הבוחרות הראשונות והסדר ביניהן נקבע על פי הטלת מטבע. בהגרלה זכו הרוקטס, שבחרו במקום הראשון את אלווין הייז מאוניברסיטת יוסטון. בבחירה השנייה בדראפט, שביצעה בולטימור, נלקח וס אנסלד, שבסיום העונה זכה בתואר רוקי השנה ואף בתואר ה-MVP של העונה הסדירה. בכך הפך אנסלד לרוקי השני שזוכה בפרס, לאחר שוילט צ'מברלין עשה זאת בעונת . בעונת  זכו הייז ואנסלד, כחברים לקבוצה, באליפות ה-NBA כשחקני וושינגטון בולטס. לאחר פרישתם הוצגו שני השחקנים בהיכל התהילה של הכדורסל, ובשנת 1996 נכללו ברשימת 50 השחקנים הגדולים בתולדות ה-NBA. בוב קאופמן, שנבחר בבחירה השלישית, הוא שחקן האולסטאר היחיד שנבחר בדראפט, פרט להייז ואנסלד. כמו כן נבחרו בדראפט דון צ'יני, שהוביל את בוסטון סלטיקס לשתי אליפויות כמאמן (בחירה 12), וריק אדלמן, שאימן את פורטלנד טרייל בלייזרס בשתי סדרות גמר (בחירה 79).

להלן רשימת נבחרי הסיבוב הראשון (מתוך 21 סיבובים):

אולסטאר 1969
משחק האולסטאר בעונה זו נערך ב-14 בינואר 1969 בבולטימור שבמרילנד.
המאמנים במשחק היו ג'ין שו מבולטימור בולטס וריצ'י גוארין מאטלנטה הוקס. חמישיית המזרח כללה את אוסקר רוברטסון, ארל מונרו, ג'ון האבליצ'ק, ג'רי לוקאס וביל ראסל, וחמישיית המערב כללה את לני וילקינס, ג'רי וסט, דון קוג'יס, אלג'ין ביילור ואלווין הייז. במשחק עצמו ניצחה קבוצת המזרח בתוצאה 123-112, ובתואר ה-MVP של משחק האולסטאר זכה אוסקר רוברטסון מסינסינטי רויאלס, שקלע 24 נקודות עבור הקבוצה המנצחת.

טבלת העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 בולטימור בולטס*  57  25  0.695  –2 פילדלפיה 76'*  55  27  0.671  23 ניו יורק ניקס*  54  28  0.659  34 בוסטון סלטיקס*  48  34  0.585  95 סינסינטי רויאלס  41  41  0.500  166 דטרויט פיסטונס  32  50  0.390  257 מילווקי באקס  27  55  0.329  30
 מערב # קבוצה ניצחונות הפסדים אחוז ניצחונות פער מהמובילה1 לוס אנג'לס לייקרס*  55  27  0.671  –2 אטלנטה הוקס*  48  34  0.585  73 סן פרנסיסקו ווריורס*  41  41  0.500  144 סן דייגו רוקטס*  37  45  0.451  185 שיקגו בולס  33  49  0.402  226 סיאטל סופרסוניקס  30  52  0.366  257 פיניקס סאנס  16  66  0.195  39
*כוכבית מסמנת קבוצה שהעפילה לפלייאוף.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  אלווין הייז  סן דייגו רוקטס  28.4 ריבאונדים למשחק  וילט צ'מברלין  לוס אנג'לס לייקרס  21.1 אסיסטים למשחק  אוסקר רוברטסון  סינסינטי רויאלס  9.8 אחוזים מהשדה  וילט צ'מברלין  לוס אנג'לס לייקרס  58.3% אחוזים מקו העונשין  לארי זיגפריד  בוסטון סלטיקס  86.4% נקודות מדד  ג'רי וסט  לוס אנג'לס לייקרס  22.3

פרסים
ממוזער|שמאל|220px|וס אנסלד, זוכה פרס רוקי העונה וכן ה-MVP של העונה הסדירה
 MVP של העונה הסדירה – וס אנסלד, בולטימור בולטס
 רוקי השנה – וס אנסלד, בולטימור בולטס
 מאמן העונה – ג'ין שו, בולטימור בולטס

חמישיות העונה
 החמישייה הראשונה החמישייה השנייה אוסקר רוברטסון (סינסינטי רויאלס)  האל גריר (פילדלפיה 76') ארל מונרו (בולטימור בולטס)  ג'רי וסט (לוס אנג'לס לייקרס) אלג'ין ביילור (לוס אנג'לס לייקרס)  ג'ון האבליצ'ק (בוסטון סלטיקס) בילי קנינגהם (פילדלפיה 76')  דייב דבושר (ניו יורק ניקס) וס אנסלד (בולטימור בולטס)  ויליס ריד (ניו יורק ניקס)

חמישיות ההגנה
 החמישייה הראשונה החמישייה השנייה וולט פרייזר (ניו יורק ניקס)  ג'רי וסט (לוס אנג'לס לייקרס) ג'רי סלואן (שיקגו בולס)  ג'ון האבליצ'ק (בוסטון סלטיקס) דייב דבושר (ניו יורק ניקס)  טום סנדרס (בוסטון סלטיקס) נייט ת'ורמונד (סן פרנסיסקו ווריורס)  ביל ברידג'ס (אטלנטה הוקס) ביל ראסל (בוסטון סלטיקס)  רודי לרוסו (סן פרנסיסקו ווריורס)

חמישיית הרוקיז
 ארט האריס (סיאטל סופרסוניקס)

 ביל יואיט (לוס אנג'לס לייקרס)

 גארי גרגור (פיניקס סאנס)

 וס אנסלד (בולטימור בולטס)

 אלווין הייז (סן דייגו רוקטס)

פלייאוף 1969
ממוזער|שמאל|220px|ג'רי וסט (משמאל), ה-MVP של סדרת הגמר
סגל האלופה, בוסטון סלטיקס: ביל ראסל, ג'ון האבליצ'ק, אם בראיינט, סם ג'ונס, ביילי האוול, לארי זיגפריד, דון נלסון, סאץ' סנדרס, דון צ'ייני, ריץ' ג'ונסון ומל גראהם.מאמן ראשי: ביל ראסל.

קישורים חיצוניים

הערות שוליים

1968/1969
NBA
NBA
קטגוריה:1968 בארצות הברית
קטגוריה:1969 בארצות הברית